Diari Oficial de la Generalitat Valenciana


Sumari del DOGV 2548, del 11-07-1995 (1995/835350)

ORDRE de 27 de juny de 1995, de la Conselleria d'Economia i Hisenda, per la qual s'adapta la de 17 de febrer de 1986 a les determinacions del Decret 79/1995, de 16 de maig, pel qual es modifica el Decret 200/1985, de 23 de desembre, sobre indemnitzacions per raó de servei.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/27/(1)/dof/vci/html**

### Dades del document

Número de DOGV
:   2548

Data del DOGV
:   11-07-1995

Secció del DOGV
:   DISPOSICIONS GENERALS

Número del document
:   1995/835350


Data del document
:   27-06-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 27 de juny de 1995, de la Conselleria d'Economia i Hisenda, per la qual s'adapta la de 17 de febrer de 1986 a les determinacions del Decret 79/1995, de 16 de maig, pel qual es modifica el Decret 200/1985, de 23 de desembre, sobre indemnitzacions per raó de servei.   
Pel Decret 79/1995, de 16 de maig, del Govern Valencià, es modificà l'article dotze i els annexos del Decret 200/1985, de 23 de desembre, sobre indemnitzacions per raó de servei.  
La modificació així operada afecta l'Ordre de 17 de febrer de 1986, per la qual, fent ús de l'autorització continguda en la disposició final primera del decret esmentat, es desplegaren les determinacions d'aquest.  
D'altra banda, l'experiència acumulada en els nous anys transcorreguts des de l'entrada en vigor d'aquesta normativa obliga a adaptar determinats aspectes que han plantejat especial dificultat en l'àmbit de les assistències, atesa la multiplicitat de variants i peculiaritats derivades de l'ampliació dels camps on actua el personal dependent de la Generalitat Valenciana.  
En virtut de l'autorització conferida,  
ORDENE:  
Article primer  
Queden suprimides les referències als grups de personal 4 i 5, continguts en els articles dotze i tretze de l'Ordre de 17 de febrer de 1986 de la Conselleria d'Economia i Hisenda.  
Així mateix, se suprimeixen les categories d'establiments corresponents als grups quart i cinqué de l'article quinze.  
Article segon  
Els articles vint i vint-i-un queden redactats de la manera següent:  
«Article vint  
1. En cap cas es podrà encomanar ni, per tant, meritarà per l'assistència a tribunals un import superior al 25% del còmput anual de les retribucions que corresponguen pel lloc de treball principal.  
2. La percepció d'aquesta indemnització és compatible amb les dietes que puguen correspondre per desplaçaments per a la concurrència a les sessions convocades.  
Article vint-i-u  
1. El que disposen els articles anteriors s'aplicarà al personal dependent de la Generalitat Valenciana que participe, com a moderador, ponent, professor, etc. en jornades, conferències, cursos o supòsits similars organitzats per aquella, sense perjudici del que disposa l'article 6.4 del Decret 200/1985, de 23 de desembre.  
2. Si participen com a assistents a les jornades, conferències, etc., tindran dret a la percepció de dietes o, si escau, indemnització per residència eventual, sempre que hi concórreguen les condicions que donen lloc al naixement d'aquests drets.»  
València, 27 de juny de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI